
CENU APTAUJA
Koka parketa grīdu un lielās zāles kāpņu atjaunošana Vecumnieku tautas namā
Identifikācijas numurs VAP/2-1/2026/17

2026. gada 26. maijā

1. Pasūtītājs
	Nosaukums
	Bauskas novada pašvaldības iestāde “Vecumnieku apvienības pārvalde”

	Juridiskā adrese
	Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: vecumnieki.parvalde@bauskasnovads.lv, www.bauskasnovads.lv

	Reģistrācijas numurs
	Reģ. Nr. 90009115957


2. Iepirkuma priekšmets
Koka parketa grīdu un lielās zāles kāpņu atjaunošana Vecumnieku tautas namā saskaņā ar Tehnisko specifikāciju (1.pielikums).
[bookmark: _Hlk167279732]CPV kods: 45430000-0 (Grīdu un sienu apdares darbi).
3. Identifikācijas numurs: VAP/2-1/2026/17
4. Kontaktpersona:
Par piedāvājuma iesniegšanu – Inese Kampa, Bauskas novada pašvaldības iestādes “Vecumnieku apvienības pārvalde” Administrācijas jurista palīdze, tālr. 63920589, e-pasts – vecumnieki.iepirkumi@bauskasnovads.lv.
5. Piedāvājumu iesniegšanas vieta, datums un laiks:	
Pretendents savu piedāvājumu iesniedz līdz 2026. gada 2. jūnijam plkst. 12.00, nosūtot elektroniski uz e-pasta adresi: vecumnieki.iepirkumi@bauskasnovads.lv.
6. Līguma nosacījumi
6.1. Līguma izpildes laiks: 6 (sešu) nedēļu laikā - no 2026. gada 21. jūlija līdz 2026. gada 31. augustam. 
6.2.  Līguma izpildes vieta: Rīgas iela 5, Vecumnieki, Vecumnieku pag., Bauskas nov.
6.3. Apmaksa: Pasūtītājs veic līguma summas samaksu, pārskaitot naudu uz Izpildītāja norādīto bankas kontu 10 (desmit) darba dienu laikā pēc pieņemšanas - nodošanas akta parakstīšanas dienas un Izpildītāja izsniegtā rēķina saņemšanas, ieskaitot naudu Izpildītāja norādītajā bankas kontā.
6.4. Avansa maksājums nav paredzēts.
7. Objekta apskate ir vēlama, lai izvairītos no būtiskām kļūdām aprēķinos un tehniskajos risinājumos un lai pasākumi objektā tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai. 
Objektu var apskatīt, par laiku vienojoties individuāli ar Vecumnieku tautas nama vadītāju Janu Goževicu, tālr. +371 28297049, e-pasts: jana.gozevica@bauskasnovads.lv.
8. Prasības pretendentam
8.1. Pretendents ir fiziskā vai juridiskā persona, kura uz līguma slēgšanas dienu ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīgs nodarboties ar komercdarbību un veikt Pasūtītājam nepieciešamo pakalpojumu.
8.2. Iesniedzot piedāvājumu, pretendents piedāvājumu paraksta pašrocīgi vai ar drošu elektronisko parakstu un laika zīmogu. Piedāvājumu paraksta paraksttiesīgā persona vai tās pilnvarota persona. Ja piedāvājumu paraksta pilnvarota persona, jāpievieno paraksttiesīgās personas izdota pilnvara.
9. Iesniedzamie dokumenti
9.1. Pieteikums (atbilstoši 2. pielikumam);
9.2.  Tāme (atbilstoši Tehniskajai specifikācijai un tai pievienotajiem darbu apjomiem). Ja parakstītu tāmi iesniedz PDF formātā, tāme papildus jāiesniedz arī Excel formātā, lai nodrošinātu iespēju pārbaudīt pareizu formulu piemērošanu un aprēķinus.
10. Piedāvājuma izvēles kritērijs
Piedāvājums ar zemāko cenu un kas pilnībā atbilst cenu aptaujas noteikumiem (gadījumā, ja tiks nolemts piešķirt līguma slēgšanas tiesības).

Bauskas novada pašvaldības iestādes
“Vecumnieku apvienības pārvalde” vadītāja                                                     Dace Šileika                                                         

1. pielikums

TEHNISKĀ SPECIFIKĀCIJA
Koka parketa grīdu un lielās zāles kāpņu atjaunošana Vecumnieku tautas namā
Identifikācijas numurs VAP/2-1/2026/17

  	Darbu apjomu saraksts (tāme) pievienots kā atsevišķs Excel fails.

I. Vispārīgās prasības
1. Piedāvājums jāiesniedz par visu iepirkuma priekšmeta apjomu un tam pilnībā jāatbilst tehniskās specifikācijas, t.sk. Darbu apjomu saraksta (tāmes) prasībām, kurā nedrīkst iekļaut papildu izmaksu pozīcijas, nedrīkst tās apvienot.
1. Izpildītājs ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī izpildāmo darbu apjomu. Visi apjomi, kuri noteikti ieceres dokumentācijā (tehniskajā specifikācijā, darbu apjomu sarakstā), Izpildītājam jāvērtē gatavojot piedāvājumu, un pēc piedāvājuma iesniegšanas Izpildītājs nevar atsaukties uz nepilnīgu vai neizprastu dokumentāciju. 
1. Piedāvājuma kopējā cenā jāiekļauj visi darbu veikšanai nepieciešamie materiāli, algas, mehānismi, transporta izmaksas, kā arī tāds darbu apjoms un visi darbu veidi, kādi nepieciešami iepirkuma priekšmeta izpildei un nodošanai pasūtītājam, t.sk. Tehniskajā specifikācijā tieši neminēti darbi, bet bez kuriem nebūtu iespējama darbu tehnoloģiski pareiza un spēkā esošajiem normatīviem atbilstoša darba veikšana pilnā apmērā. 
1. Darbu apjomu saraksts jālasa kopā ar Tehnisko specifikāciju, ņemot vērā visas prasības.  Pretendentam jābūt pārliecinātam, ka viņš pilnīgi un pēc būtības ir izpratis dokumentu saturu un viņa piedāvājums nodrošina kvalitatīvu darbu izpildi.
5. Tehniskajā specifikācijā (tāmē) norādītajām preču zīmēm (zīmoliem), standartiem ir informatīvs raksturs. Pretendentam ir tiesības piedāvāt ekvivalentas preces, ja tas nav pretrunā ar iecerētajiem tehniskajiem risinājumiem. Par ekvivalentām precēm tiek uzskatītas preces, kuru tehniskās, funkcionālās un kvalitātes īpašības ir vienādas vai labākas par tehniskajās specifikācijās norādīto konkrēta nosaukuma preču īpašībām.
6. Sagatavojot tāmi, pretendents pie norādītajiem konkrētajiem materiāliem/izstrādājumiem, nelieto vārdus “vai ekvivalents”/“vai analogs”, jo minētā piebilde nozīmē, ka pretendents, iespējams, nepiedāvā tieši norādīto materiālu/preci. Pretendents norāda konkrētus materiālus/izstrādājumus.
7. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti).
8. Izpildītājs organizē un veic darbus tā, lai pilnīgi tiktu ievēroti darba drošības tehnikas, ugunsdrošības, vides aizsardzības un Pasūtītāja darba kārtības noteikumu prasības. Ministru kabineta 25.02.2003. noteikumu Nr.92 „Darba aizsardzības prasības, veicot būvdarbus” noteikto prasību ievērošanu nodrošina Izpildītājs.
9. Izpildītāja rīcībā ir visi tehniskie un personāla resursi Tehniskajā specifikācijā minēto darbu izpildei, lai kvalitatīvi un savlaicīgi nodrošinātu Pasūtītājam nepieciešamo darbu izpildi.
10.Veikto darbu un materiālu kvalitātes garantijas perioda termiņš no darbu pieņemšanas - nodošanas akta parakstīšanas dienas ir 24 (divdesmit četri) mēneši.
11. Garantijas laikā Izpildītājs par saviem līdzekļiem novērš defektus, kas radušies nekvalitatīvas darbu izpildes dēļ, t.sk.:
1) pārklājuma (lakas u.c.) lobīšanos, plaisāšanu vai atslāņošanos;
2) nekvalitatīvas slīpēšanas vai virsmas sagatavošanas radītus defektus;
3) acīmredzamu pārklājuma nevienmērību.
Garantija neattiecas uz dabisku nolietojumu, mehāniskiem bojājumiem (t.sk. skrāpējumiem), kā arī bojājumiem, kas radušies nepareizas ekspluatācijas rezultātā, tostarp smilšu, citu abrazīvu materiālu, mitruma vai neatbilstošas kopšanas ietekmē.
12. Pasūtītājs nodrošina grīdas kopšanu atbilstoši Izpildītāja sniegtajām instrukcijām. Izpildītājs, nododot darbu, izsniedz rakstiskas norādes par grīdas kopšanu un piemērotajiem mazgāšanas līdzekļiem.
13. Par defektiem Pasūtītājs informē Izpildītāju saprātīgā termiņā pēc to konstatēšanas, un Izpildītājs tos novērš ar Pasūtītāju saskaņotā termiņā, kas nevar būt ilgāks kā 2 (divas) nedēļas.

II. Ar darbu izpildi saistītās prasības
1. 
	Objekts
	Esošā stāvokļa apraksts

	Lielā zāle (218,6 m²) un kāpnes (23 m2) pie skatuves
	Esošais grīdas un kāpņu segums – koka parkets, klasiskā “eglīte”

Esošais tehniskais stāvoklis
· Virsmas nodilums un skrāpējumi
· Iztrūkst grīdas segums (platība ~ 1m2)


	
	

	Mazā zāle + koridors + pulciņu telpa (100,5 m²)

	Esošais grīdas segums – mozaīkas parkets

Esošais tehniskais stāvoklis
· Virsmas nodilums un skrāpējumi
· Vietām tumši traipi (īpaši koridorā)
· Atsevišķās vietās spraugas starp elementiem
· Atsevišķi bojāti vai kustīgi parketa elementi
· Nolietoti sliekšņi un pārejas starp telpām




2. Prasības materiāliem
2.1.  Ūdens bāzes parketa laka ar augstu nodilumizturību, piemērota publiskajām (intensīvas noslodzes) telpām;
2.2.  1x gruntējums atbilstoši ražotāja sistēmai (dabīgā toņa saglabāšanai);
2.3.  augstas izturības laka:
· tonis:  dabīgs (bez tonēšanas, saglabājot koka oriģinālo krāsu);
- spīdums: pusmatēts.
2.4.  Paredzēti intensīvai slodzei (zāles, pasākumu telpas);
2.5.  Materiāli ar zemu gaistošo organisko savienojumu emisiju, paredzēti izmantošanai iekštelpās saskaņā ar ražotāja tehnisko dokumentāciju.
3. Saistītie apdares darbi
3.1.  Sliekšņu atjaunošana vai nomaiņa;
3.2.  Pāreju starp segumiem sakārtošana;
3.3.  Līstu montāža pēc darbu pabeigšanas.
4. Kvalitātes prasības
4.1. Vienmērīga virsma bez redzamiem slīpēšanas defektiem;
4.2. Vienmērīgs tonis visā platībā bez izteiktām krāsu plankumainībām;
4.3.  Bez lakas notecējumiem vai putekļu ieslēgumiem;
4.4.  Pārklājums nedrīkst lobīties vai atslāņoties;
4.5. Nodilumizturība atbilstoša intensīvas ekspluatācijas prasībām publiskajās telpās.
5. Tehniskās prasības darbu veikšanai
5.1. Darbu veikšanai izmantojams profesionāls aprīkojums ar putekļu nosūci; 
5.2. Starp pārklājuma slāņiem nodrošināma virsmas attīrīšana no putekļiem;
5.3. Nodrošināma telpu ventilācija pārklājuma žūšanas laikā.


2. pielikums
PIETEIKUMS DALĪBAI CENU APTAUJĀ
Koka parketa grīdu un lielās zāles kāpņu atjaunošana Vecumnieku tautas namā
identifikācijas numurs VAP/2-1/2026/17
	Informācija par pretendentu

	Pretendenta nosaukums:
	

	Reģistrācijas numurs:
	

	Juridiskā adrese:
	

	Pasta adrese:
	

	Tālrunis:
	

	E-pasta adrese:
	

	Vispārējā interneta adrese (ja attiecināms): 
	

	Informācija par pretendenta kontaktpersonu/līguma izpildes atbildīgo personu

	Vārds, uzvārds:
	

	Ieņemamais amats:
	

	Tālrunis:
	

	E-pasta adrese:
	



Iepazinies ar cenu aptaujas “Koka parketa grīdu un lielās zāles kāpņu atjaunošana Vecumnieku tautas namā”, identifikācijas numurs VAP/2-1/2026/17, noteikumiem un Tehnisko specifikāciju, piedāvāju veikt minēto pakalpojumu par šādu līgumcenu:
	[bookmark: _Hlk101509297]Darbi saskaņā ar Tehnisko specifikāciju
	Piedāvājuma cena, EUR bez PVN

	Kopā
	


	[bookmark: _Hlk101526791]PVN 21%
	

	Cena kopā ar PVN, EUR
	


Finanšu piedāvājumā cenai ir jābūt norādītai euro (EUR), norādot un aprēķinot piedāvāto cenu ar precizitāti divas zīmes aiz komata.
Piedāvājuma cenā ir iekļautas visas iespējamās izmaksas, kas saistītas ar darbu izpildi, tai skaitā administrācijas un transporta izmaksas (ieskaitot materiālu nogādi līdz objektam), kā arī iespējamie sadārdzinājumi un visi riski un visi Latvijas Republikas normatīvajos aktos noteiktie nodokļi (izņemot PVN) un tiem pielīdzināmie maksājumi. 
Piedāvājumā norādītās vienību cenas paliek nemainīgas visā līguma izpildes laikā.
Apliecinu, ka pretendenta rīcībā ir visi tehniskie un personāla resursi Tehniskajā specifikācijā minēto darbu izpildei, lai kvalitatīvi un savlaicīgi nodrošinātu pasūtītājam nepieciešamo darbu izpildi.
Apstiprinu, ka veikto darbu  un materiālu kvalitātes garantijas perioda termiņš no Darbu pieņemšanas - nodošanas akta parakstīšanas dienas ir 24 (divdesmit četri) mēneši. 
Ar šo apliecinu savu dalību minētajā cenu aptaujā un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.
Ar šo apliecinu, ka visa sniegtā informācija ir patiesa.
	Vārds, uzvārds:
	

	Amats:
	

	Paraksts[footnoteRef:1]: [1:  Neaizpilda, ja dokuments tiek parakstīts ar drošu elektronisko parakstu.] 

	

	Datums:
	



          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
2

Šis dokuments ir parakstīts ar drošu elektronisko parakstu un satur laika zīmogu
